Мазиев Туратбек Абдыкадыр уулу

Мазиев Туратбек Абдыкадыр уулу (24. 01. 1947-жылы туулган, Талас областы, Манас району, Жайылган айылы) – спортчу, улуттук кыргыз күрөшү боюнча Кыргыз Республикасынын биринчи абсолюттук чемпиону (1974, Ош шаары), улуттук кыргыз күрөшү жана классикалык күрөш боюнча Кыргыз Республикасынын 18 жолку чемпиону. Кыргыз Республикасынын спорт чебери. 1970-жылы ОшПИни бүтүргөн. 1971–72-жылдары Забайкал аскер округунда кызмат өтөгөн. 1973–83-жылдары Жайылган орто мектебинде мугалим, 1983–85-жылдары райондук спорт комитетинин төрагасы, 1985–95-жылдары Покровка орто мектебинде мугалим болгон. Улуттук кыргыз күрөшү боюнча Кыргыз Республикасынын биринчи абсолюттук чемпиону Т. А. Мазиев атындагы Эл аралык мелдеш 2004-жылдан өткөрүлөт. 2010-жылы Мазиев атындагы Кыргыз күрөшүн колдоо коомдук фонду уюшулуп, анын президенти болуп Мазиев шайланган. Эл агартуунун отличниги (2003), Маданияттын мыкты кызматкери (2007), Дене тарбия жана спорттун отличниги (2007).
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7